Элькунысь удмуртъёс вуылӥзы Екатеринбургысь удмуртъёс доры · ДДН Ижевск\nЭлькунысь удмуртъёс вуылӥзы Екатеринбургысь удмуртъёс доры\nАвтор admin На чтение 2 мин. Обновлено 28.11.2016\nНырысетӥез пумиськон ортчиз Верхняя Пышма карысь огаз школаын. Ӵапак татын дас арлэсь кема ни арня нуналъёсы удмурт кылэз дышетонъёс радъясько. Пырисько пиналъёс но, арлыдоос но.\nПышмалы матын улӥсь удмуртъёс тросэз «Шудбур» нимо клубе ветло. Лулчеберетъя огазеяськон арнялы быдэ пумиськылыны тырше: пӧртэм шулдыръяськонъёсты ортчыто, бускель улосъёсы но ужрадъёсы потало.\nСвердловск улосын удмуртъёс пазгиськемын. Соосты огазеяны секыт. Соин но улосын кык бадӟым огазеяськонъёс ужало – «Эгес» но «Урал Кенеш». Удмуртъёсты тодмоос пыр утчало-шедьто, ӵош карискыны юртто. Берло аръёсы «Урал Кенеш» пӧртэм ёросъёсын 4 ансамбль кылдытӥз, удмурт лулчеберетъя кык центр усьтӥз.\n«Берпуметӥез 2014-тӥ аре кылдӥз, – шуэ «Урал Кенеш» огазеяськонлэн кивалтӥсез Георгий Шамшияров. – Дегтярскын ужаны кусткиз Ирина Зайнуллина. Со «Пукон корка» проект гожтӥз но соя ужаны кутскиз. Ачиз со Дегтярск карысь валтӥсь лыдӟиськонниын методист луыса ужа. Солэсь проектсэ умоен лыдъязы мэриын, сое ассэ кутӥзы межнациональной комиссие».\nПусйымон, берло аръёсы Свердловск улосысь удмуртъёс сярысь трос ивортонъёс вуо. Соос Удмурт Элькунын, Башкортостанын, Премь шаерысь удмуртъёс доры вуыло, асьсэ дорын куноосты но пумитало.\nМожга Ижевск билингвизм марийцы дни национальных культур народы России дети Удмурт Кенеш видеокурсы удмуртского языка фестиваль поздравление удмурт конкурс тесты и викторины билингва Куара вебинар удмуртская музыка нко финно-угры видео Лудорвай народы Удмуртии татары Удмуртский язык этнос Дом Дружбы народов Удмурты Малая Пурга праздник Выль Богдан Анфиногенов национальные праздники проект Августина Михайлова традиции Министерство национальной политики Удмуртской Республики Эктоника Удмуртия музыка Даур ТВ воршуд удмурт кыл Татьяна Ишматова гербер